Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 139/09)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”SIERRAS DE MÁLAGA”

PDO-ES-A1480-AM02

Tiedonannon päivämäärä: 27.1.2021

HYVÄKSYTYN MUUTOKSEN KUVAUS JA PERUSTELUT

1. Parannetaan suojattua nimeä koskevan kohdan sanamuotoa

KUVAUS:

Viittaukset merkintöihin, kuten perinteisiin merkintöihin tai pienempiin maantieteellisiin yksiköihin, on poistettu.

Muutos koskee tuote-eritelmän A kohtaa eikä vaikuta yhtenäiseen asiakirjaan.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT:

Poistetut viittaukset eivät vastaa sen kohdan sisältöä, jossa olisi oltava vain suojattava nimi.

2. Parannetaan viinien kuvausta koskevan kohdan sanamuotoa

KUVAUS:

Alkuperänimityksen edellyttämät parametrit ja arvot sisältävän taulukon kattamien viinien kirjaimellista kuvausta on muutettu viittaamalla Euroopan unionin lainsäädäntöön.

Viinien aistinvaraisten ominaisuuksien kuvausta on parannettu toimijan suorittamaa tarkastusta ja vaatimustenmukaisuuden arviointilaitoksen todistusta varten.

Muutos koskee tuote-eritelmän B kohtaa ja yhtenäisen asiakirjan 4 kohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT:

Viinien analyyttisen kuvauksen sanamuotoa parannetaan ja aistinvaraisten ominaisuuksien kuvauksessa nykyiset laadulliset kuvaukset siirretään aistinvaraisiin ominaisuuksiin ja asiasanoihin arviointipaneelissa, joka täyttää UNE-EN-ISO 17025 -standardissa vahvistetut vaatimukset.

3. Parannetaan viininvalmistusmenetelmiä koskevan kohdan sanamuotoa

KUVAUS:

Maantieteelliseen alueeseen liittyvät määritelmät (”tuotantoalue”, ”alue” ja ”osa-alue”) on siirretty kohtaan D. ”Rajattu maantieteellinen alue”.

C kohdan 1 alakohdan sanamuotoa on muutettu mitattavuuteen (poistettu ilmaus ”erittäin huolellisesti”) ja tarkkuuteen (poistettu ilmaus ”yleensä”) liittyvien kriteerien osalta määrittämällä luonnollista vähimmäisalkoholipitoisuutta koskeva vaatimus viiniluokittain, myös kuivuneista rypäleistä valmistetuille viineille, joilta se puuttui, sekä lisäämällä viittaus EU:n lainsäädäntöön.

C kohdan 2 alakohdassa olevat maantieteelliseen alueeseen liittyvät määritelmät (tässä tapauksessa ”tuotantoalue”) on siirretty D kohtaan ”Rajattu maantieteellinen alue”.

C kohdan 3 alakohdassa olevat maantieteelliseen alueeseen liittyvät määritelmät on siirretty D kohtaan ”Rajattu maantieteellinen alue”. Toisessa kohdassa sanamuotoa on parannettu poistamalla ilmaisu ”yleensä” ja täsmentämällä yksiselitteisesti, milloin 1 000 litran säiliöitä voidaan käyttää.

Muutos koskee tuote-eritelmän C kohtaa ja yhtenäisen asiakirjan kohtaa 5 kohdan a alakohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT:

Sanamuotoa selkiytetään ja parannetaan, ja kuivuneista rypäleistä valmistettujen viinien luonnollisen vähimmäisalkoholipitoisuuden puuttuminen korjataan.

4. Laajennetaan rajattua maantieteellistä aluetta

KUVAUS:

Tähän kohtaan lisätään viinien tuotanto-, kypsytys- ja valmistusalueiden määritelmät sekä tähän kohtaan siirrettyjen pienempien maantieteellisten yksiköiden ”alue” ja ”osa-alue” määritelmät.

Alkuperänimityksen kattamien kuntien luettelo on ulotettu koskemaan koko Málagan maakuntaa laajentamalla Serranía de Rondan osa-aluetta ja Montes de Málagan ja Norte de Málagan alueita. Luetteloon on myös lisätty kaksi uutta aluetta eli Costa Occidental ja Sierra de la Nieves.

Muutos koskee tuote-eritelmän D kohtaa ja yhtenäisen asiakirjan 6 kohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä, sillä rajatun maantieteellisen alueen laajentaminen ei muuta nykyistä yhteyttä.

PERUSTELUT:

Málagan maakunnan vanha historiallinen yhteys viinitarhoihin perustuu alueen ilmasto-olosuhteisiin, jotka ovat suotuisat viiniköynnösten viljelylle, kehittämiselle ja hyödyntämiselle. Tästä ovat osoituksena viinikirvaepidemiaa edeltävältä aikakaudelta peräisin olevat runsaat kirjalliset viittaukset viinitarhojen laajuuteen ja niiden esiintymiseen koko alueella.

Tuotantoalue on perinteisesti kattanut koko Malagan maakunnan. Itse asiassa viinikirvaepidemian aikana (vuonna 1874) viinitarhojen pinta-ala oli yli 112 000 hehtaaria ja niitä oli maakunnan kaikissa kunnissa. Tilanne säilyi muuttumattomana läpi 1900-luvun vuoden 1935 ensimmäisestä asetuksesta, joka julkaistiin 3. toukokuuta virallisen lehden (Gaceta de Madrid) numerossa 123, vuoden 1976 asetukseen, joka julkaistiin 21. joulukuuta 1976 virallisen lehden numerossa 305 ja jolla tuotantoalue rajattiin maakunnan tiettyyn osaan.

SAN-nimityksen ”Sierras de Málaga” tunnustaminen vuonna 2000 merkitsi viinialalle niin merkittävää kannustinta, että suojatun alkuperänimityksen tuotantoalueeseen kuulumattomien kuntien viininviljelijät, viininvalmistajat ja kunnanvaltuustot ovat virallisesti pyytäneet, että niiden alueet palautettaisiin SAN-tuotantoalueeseen.

Suojatun alkuperänimityksen tuotantoalueeseen uudelleen lisättävien kuntien maa-alueet voidaan maisemallisten ja maantieteellisten ominaisuuksiensa osalta rinnastaa tuotantoalueen nykyisiin alueisiin ja osa-alueisiin. Mikään uusista kunnista, yksin tai yhdessä muiden kanssa (kuten Sierras de la Nieves tai Costa Occidental), ei edellytä maatalous- tai ilmasto-ominaisuuksiltaan uusien tuotantoalueiden lisäämistä aluekokokonaisuuteen.

5. Otetaan käyttöön hehtaarikohtainen enimmäistuotos hehtolitroina

KUVAUS:

Tietoja on täydennetty ilmoittamalla suurin sallittu tuotannon määrä hehtolitroina hehtaaria kohden, viinialaa koskevan kansallisen lainsäädännön mukaisesti.

Muutos koskee tuote-eritelmän E kohtaa ja yhtenäisen asiakirjan 5 kohdan b alakohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT:

Katsotaan aiheelliseksi rajoittaa hehtaarikohtaista tuotantoa sekä kiloina rypäleitä että hehtolitroina viiniä.

6. Otetaan käyttöön uusia lajikkeita

KUVAUS:

Suojattujen viinien valmistukseen soveltuvien valkoisten ja punaisten lajikkeiden luetteloa on laajennettu.

Muutos koskee tuote-eritelmän F kohtaa ja yhtenäisen asiakirjan 7 kohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

PERUSTELUT:

1800-luvun lopun viinikirvaepidemian seurauksena lajikevalikoima heikkeni merkittävästi. Laaja viininviljelyalue pirstaloitui ja hajaantui useiksi yksittäisiksi viinitarhoiksi eri puolille Málagan maakuntaa.

1980-luvulta alkaen tuottajat ovat tehneet tärkeää viiniköynnöslajikkeisiin liittyvää innovatiivista ja kokeellista työtä pelastamalla perinteisiä rypälelajikkeita ja ottamalla käyttöön uusia lajikkeita, joiden on todettu menestyvän läheisillä viininviljelyalueilla, sekä valmistamalla näistä rypäleistä erityyppisiä viinejä. Työn tuloksena SAN-nimitys ”Sierras de Málaga” tunnustettiin vuonna 2000.

Näin ollen SAN-nimityksen ”Sierras de Málaga” luonteenpiirteet ja tyypilliset ominaisuudet ovat yhteydessä koko moninaiseen luonnonympäristöön ja alueen rakenteeseen (hajanaiset pienet viljelyalat). Tämä korostaa maa-alueelle ominaisia piirteitä ja mahdollistaa vivahteikkaiden ja laadukkaiden viinien tuotannon.

SAN-nimityksen ”Sierras de Málaga” viinialan piiriin kuuluville tuottajille ominainen innovatiivisuus on kahdeksan viime vuoden aikana (nykyinen tuote-eritelmä on vuodelta 2011) johtanut siihen, että eritelmässä olevaan hyväksyttyjen lajikkeiden luetteloon on lisätty uusia lajikkeita uusintamalla alueella alun perin kasvaneita perinteisiä lajikkeita ja niiden rinnalla muita lajikkeita, joiden on todettu menestyvän läheisillä viinintuotantoalueilla.

7. Parannetaan yhteyden sanamuotoa

KUVAUS:

Yhteyden sanamuotoa on tarkistettu ja muutettu.

Muutos koskee tuote-eritelmän G kohtaa ja yhtenäisen asiakirjan 8 kohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä. Yhteys pysyy samana, ja vain sen sanamuotoa muutetaan ja parannetaan.

PERUSTELUT:

Tarkoituksena on määrittää selkeästi ja erikseen suojattujen viinien valmistukseen liittyvät inhimilliset ja luonnolliset tekijät näiden tuotteiden pääasialliset ja muista tuotteista erottavat ominaisuudet sekä tuotantoon ja valmistukseen liittyvät seikkojen ja valmiiden tuotteiden lopullisten ominaisuuksien välisen syy-yhteyden.

8. Parannetaan lisäedellytyksiä koskevaa kohtaa

KUVAUS:

H kohdan otsikko ”Sääntelyneuvoston soveltamat vaatimukset” on mukautettu muotoon ”Täydentävät toimenpiteet” niin, että se vastaa komission vuonna 2011 vahvistaman tuote-eritelmän mallin otsikoita. Sääntelyneuvoston sijasta tuote-eritelmän vaatimuksia soveltavat toimijat, minkä vuoksi ensimmäinen kappale on poistettu.

H kohdan 1 alakohdan sanamuotoa on parannettu, jotta se vastaisi paremmin Euroopan parlamentin ja neuvoston asetuksen (EU) N:o 1308/2013 (2) 103 artiklan 1 kohtaa, jonka mukaan ainoa edellytys suojatun alkuperänimityksen käytölle on tuote-eritelmän noudattaminen eikä alkuperänimityksen sisällyttäminen sääntelyneuvoston rekisteriin.

H kohdan 4 alakohdassa

— Ensimmäisen kohdan sanamuotoa, joka koskee pullotettuina kulutukseen luovutettavia viinejä, on parannettu korvaamalla ilmaisu ”yhteisön säännöt” ilmaisulla ”Euroopan unionin säännöt tai lainsäädäntö” ja saattamalla kohta sääntelyneuvoston toiminnasta annetun asetuksen suojattujen tuotteiden pullotusta koskevan 27 artiklan 2 kohdan säännösten mukaiseksi.

— Merkintöjen liikkeeseenlaskua edeltävän käytännön osalta ilmaisu ”hyväksyminen” on korvattu ilmaisulla ”arviointi”.

— Irtomyynnin osalta sanamuotoa on parannettu, jotta vältetään ristiriita irtotavarana ja pullotettuna myytävän viinin välillä, koska nämä määritelmät ovat toisensa poissulkevia (irtotavaralle ei ole erityistä säiliötä, sillä mitä tahansa tilavuudeltaan yli 60 litraa oleva säiliö on käypä).

— Irtotavarana liikkeeseen laskettavien ja tuotantoalueen ulkopuolella pullotettavien viinien tarkastustoimenpiteiden osalta sanamuotoa on parannettu poistamalla mielivaltaisuutta täsmentämällä, että mahdollisia valvontatoimenpiteitä tuotteiden sertifiointiin tarkoitetut toimenpiteet.

— Tuotantoaluetta pienempien maantieteellisten yksiköiden mainitsemista koskevista kohdista on poistettu viittaus sääntelyneuvoston määrittämän merkin käyttöä koskevaan menettelyyn edellyttäen, että näiden vapaaehtoisten mainintojen käyttöä koskeva perusvaatimus määritellään edellä esitetyssä.

— Kohta, jossa käsitellään muiden jo määriteltyjen pienempien maantieteellisten yksiköiden kuin kuntien, alueiden ja osa-alueiden käyttöä, on poistettu, koska siinä viitataan yleisesti Euroopan unionin lainsäädäntöön siitä, miten tulevissa alueiden rajaamisissa on toimittava.

Muutos koskee tuote-eritelmän H kohtaa ja yhtenäisen asiakirjan 9 kohtaa.

Tätä pidetään vakiomuutoksena, koska se ei kuulu mihinkään asetuksen (EU) 2019/33 14 artiklan 1 kohdassa säädettyyn muutostyyppiin.

PERUSTELUT:

Tuote-eritelmän kyseiseen kohtaan pyritään tekemään kohdennettuja parannuksia.

9. Päivitetään tarkastuksia koskevat tiedot

KUVAUS:

Viittausta tuote-eritelmien noudattamisen tarkistamista koskevaan Euroopan unionin lainsäädäntöön, tarkastuksista vastaavaan toimivaltaiseen valvontaviranomaiseen ja tuote-eritelmien tarkistamisesta vastaavaan laitokseen on päivitetty.

Muutos koskee tuote-eritelmän I kohtaa eikä vaikuta yhtenäiseen asiakirjaan.

PERUSTELUT:

Mainitut tiedot päivitetään.

YHTENÄINEN ASIAKIRJA

1. Tuotteen nimi

Sierras de Málaga

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

16. Ylikypsistä rypäleistä valmistettu viini

4. Viinin/viinien kuvaus

Valkoviini

Ulkonäkö: Vaaleankeltaisesta kullankeltaiseen.

Tuoksu: Havaittava aromaattinen intensiteetti, hedelmäinen.

Maku: Havaittava makuintensiteetti, havaittava hapokkuus. Jälkimaku vaihtelee lyhyestä pitkään.

* Puuttuvien raja-arvojen osalta noudatetaan voimassa olevia säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Roseeviini

Ulkonäkö: Sipulin kuoren värisestä vaaleanpunaiseen, rubiininpunaisen sävyjä.

Tuoksu: Havaittava aromaattinen intensiteetti, hedelmäisiä ja kukkaisia vivahteita.

Maku: Havaittava makuintensiteetti. Havaittava hapokkuus ja kiristävyys. Jälkimaku vaihtelee lyhyestä pitkään.

* Puuttuvien raja-arvojen osalta noudatetaan voimassa olevia säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Punaviini

Ulkonäkö: Violetinpunaisesta tiilenpunaiseen.

Tuoksu: Havaittava intensiteetti, hedelmäinen.

Maku: Havaittava makuintensiteetti. Havaittava hapokkuus ja tiheys, kiristävä. Jälkimaku vaihtelee lyhyestä hyvin pitkään.

* Puuttuvien raja-arvojen osalta noudatetaan voimassa olevia säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Ylikypsistä rypäleistä valmistettu punaviini

Ulkonäkö: Väri vaihtelee violetinpunaisesta tummaan kirsikan sävyyn.

Tuoksu: Havaittava aromaattinen intensiteetti, hedelmäinen.

Maku: Havaittava makuintensiteetti, havaittava hapokkuus ja kiristävyys. Tiheys vaihtelee kevyesti havaittavasta vahvasti havaittavaan. Jälkimaku vaihtelee lyhyestä hyvin pitkään.

* Puuttuvien raja-arvojen osalta noudatetaan voimassa olevia säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

Kypsyttämisen on tapahduttava tammisäiliöissä vuosikertoihin perustuvan järjestelmän mukaisesti.

Viineissä voidaan käyttää vapaaehtoisesti perinteisiä merkintöjä ”Crianza”, ”Reserva” ja ”Gran Reserva”, jotka on vahvistettu voimassa olevassa kansallisessa lainsäädännössä.

Viininvalmistukseen liittyvä rajoitus

Rypälemehujen ja viinien tuotannossa puristukseen on käytettävä sellaista painetta, että tuotos on enintään 70 prosenttia (l viiniä / kg rypäleitä).

Makeuttaminen ei ole sallittua eikä luonnollista alkoholipitoisuutta saa keinotekoisesti lisätä. Suojelluissa viineissä sekä todellisen alkoholipitoisuuden että jäännössokeripitoisuuden on aina oltava luonnollisia.

Viljelykäytännöt

Yksinomaan terveet ja kypsät rypäleet korjataan. Ylikypsiä rypäleitä voidaan käyttää viineihin, joiden jäännössokeripitoisuus on yli 4 grammaa litraa kohti. Viiniksi luokiteltavien tuotteiden luonnollisen vähimmäisalkoholipitoisuuden on oltava 10 tilavuusprosenttia. Suojattuja viinejä ei saa valmistaa sellaisilta viljelylohkoilta korjatuista rypäleistä, joiden mahdollinen vähimmäisalkoholipitoisuus on alle 10 tilavuusprosenttia. Lisäksi ylikypsistä rypäleistä valmistettavien viinien luonnollisen alkoholipitoisuuden on oltava yli 15 tilavuusprosenttia.

Serranía de Rondan osa-alueella rypäleet on korjattava käsin astioihin, joissa saa olla enintään 30 kg rypäleitä. Rypäleet on kuljetettava samoissa astioissa.

b. Enimmäistuotokset

Valkoiset lajikkeet

12 000 kg rypäleitä hehtaaria kohden

84 hehtolitraa hehtaaria kohden

Punaiset lajikkeet

9 000 kg rypäleitä hehtaaria kohden

63 hehtolitraa hehtaaria kohti

Osa-alueella ”Serranía de Ronda”

9 000 kg rypäleitä hehtaaria kohden

63 hehtolitraa hehtaaria kohti

6. Rajattu maantieteellinen alue

Alkuperänimityksen ”Sierras de Málaga” kattamien viinien tuotantoalue koostuu seuraavista kunnista:

Málaga, Alameda, Alcaucín, Alfarnate, Alfarnatejo, Algarrobo, Algatocín, Alhaurín de la Torre, Alhaurín el Grande, Almáchar, Almargen, Almogía, Álora, Alozaina, Alpandeire, Antequera, Árchez, Archidona, Ardales, Arenas, Arriate, Atajate, Benadalid, Benahavís, Benalauría, Benalmdena, Benamargosa, Benamocarra, Benaoján, Benarrabá, El Borge, EL Burgo, Campillos, Canillas de Aceituno, Canillas de Albaida, Cañete la Real, Carratraca, cartajima, Cártama, Casabermeja, Casarabonela, Casares, Coín, Colmenar, Comares, Cómpeta, Cortes de la Frontera, Cuevas Bajas, Cuevas del Becerro, Cuevas de San Marcos, Cútar, Estepona, Faraján, Frigiliana, Fuengirola, Fuentepiedra, Gaucín, Genalguacil, Guaro, Humilladero, Igualeja, Istán, Iznate, Jiména de líbar, Jubrique, Júzcar, Macharaviaya, Manilva, Marbella, Mijas, Moclinejo, Mollina, Monda, Montecorto, Montejaque, Nerja, Ojén, Parauta, Periana, Pizarra, Pujerra, Rincón de la Victoria, Riogordo, Ronda, Salares, Sayalonga, Sedella, Serrato, Sierra de Yeguas, Teba, Tolox, Torremolinos, Torrox, Totalán, Valle de Abdalajís, Vélez-Málaga, Villanueva de Algaidas, Villanueva de la Concepción, Villanueva del Rosario, Villanueva de Tapia, Villanueva del Trabuco, La Viñuela ja Yunquera, jotka kuuluvat Málagan maakuntaan, sekä Córdoban maakuntaan kuuluvat Benamejín ja Palencianan kunnat.

Osa-alue: Tuotantoaluetta pienempi maantieteellinen yksikkö, joka muodostaa yhdenmukaisen maantieteellisen ympäristön ja johon sovelletaan tiettyjä eriytettyjä vaatimuksia.

Alue: Tuotantoaluetta pienempi maantieteellinen yksikkö, jolle on ominaista maantieteellisen ympäristön tietty yhdenmukaisuus.

Alkuperänimityksen ”Sierras de Málaga” tuotantoalueeseen kuuluu osa-alue, jonka perinteinen nimitys on ”Serranía de Ronda” ja jonka luonnonalueella sijaitsevat seuraavat kunnat: Algatocín, Alpandeire, Arriate, Atajate, Benadalid, Benalauría, Benaoján Benarrabá, Cartajima, Cortes de la Frontera, Cuevas del Becerro, Faraján, Gaucín, Genalgaucín, Igualeja, Jimena de Líbar, Jubrique, Júzcar, Montecorto, Montejaque, Parauta, Pujerra, Ronda ja Serrato.

Lisäksi tuotantoalueeseen kuuluvat seuraavat alueet:

”Axarquía”, johon kuuluvat seuraavat kunnat: Alcaucín, Alfarnate, Alfarnatejo, Algarrobo, Almáchar, Árchez, Arenas, Benamargosa, Benamocarra, Borge, Canillas de Aceituno, Canillas de Albaida, Comares, Cómpeta, Cútar, Frigiliana, Iznate, Macharaviaya, Moclinejo, Nerja, Periana, Rincón de la Victoria, Riogordo, Salares, Sayalonga, Sedella, Torrox, Totalán, Vélez-Málaga ja La Viñuela;

”Montes de Málaga”, johon kuuluvat seuraavat kunnat: Alhaurín de la Torre, Alhaurín el Grande, Almogía, Álora, Antequera (Peladan, Cabrasin, Prietan, Con ja Camarolasin vuoristojen etelärinteellä sijaitseva osa), Ardales, Carratraca, Cártama, Casabermeja, Coín, Colmenar, Málaga, Pizarra, Torremolinos ja Villanueva de la Concepción;

”Manilva”, johon kuuluvat seuraavat kunnat: Manilva, Casares ja Estepona;

”Costa Occidental”, johon kuuluvat seuraavat kunnat: Benahavís, Benalmádena, Fuengirola, Marbella ja Mijas;

”Norte de Málaga”, johon kuuluvat seuraavat kunnat: Alameda, Almargen, Antequera, Archidona, Benamejí, Campillos, Cañete la Real, Cuevas Bajas, Cuevas de San Marcos, Fuentepiedra, Humilladero, Mollina, Palenciana, Sierra de Yeguas, Teba, Valle de Abdalajís, Villanueva de Algaidas, Villanueva del Rosario, Villanueva de Tapia ja Villanueva del Trabuco;

”Sierra de las Nieves”, johon kuuluvat seuraavat kunnat: Alozaina, El Burgo, Casarabonela, Guaro, Istán, Monda, Ojén, Tolox ja Yunquera.

7. Pääasialliset viininvalmistuksessa käytettävät rypälelajikkeet

BLAUER LIMBERGER – BLAUFRANKISCH

CABERNET FRANC

CABERNET SAUVIGNON

CHARDONNAY

COLOMBARD

DORADILLA

GARNACHA BLANCA

GARNACHA TINTA

GEWURZTRAMINER

GRACIANO

JAEN TINTO

MACABEO – VIURA

MALBEC

MALVASIA AROMÁTICA

MERLOT

MONASTRELL

MONTÚA – CHELVA

MOSCATEL DE ALEJANDRÍA

MOSCATEL DE GRANO MENUDO – MOSCATEL MORISCO

MOSCATEL NEGRO

PARDINA – JAÉN BLANCO

PEDRO XIMENEZ

PERRUNO

PETIT VERDOT

PINOT NOIR

RIESLING

ROME

SAUVIGNON BLANC

SYRAH

TEMPRANILLO

TINTILLA DE ROTA

TINTO VELASCO – BLASCO

VERDEJO

VERMENTINO

VIJARIEGO BLANCO – BIGIRIEGO

VIOGNIER

8. Yhteyden/yhteyksien kuvaus

Viinityyppien ja samaan viinityyppiin (valko-, rosee- tai punaviini) liittyvien ominaisuuksien moninaisuus ilmentää vuorovaikutusta viinien tuotantoa tukevan monipuolisen ja monimuotoisen luonnonympäristön, tuotantoalueen suotuisassa ilmastossa menestyvien lukemattomien eri alkuperää olevien lajikkeiden (perinteisten lajikkeiden, mukautettujen vieraslajikkeiden ja uudelleen käyttöön otettujen kotoperäisten lajikkeiden) sekä vuoristoisen pinnanmuodostuksen välillä. Kaikki nämä seikat suosivat pienten yksiköiden muodostumista ja korostavat näin viinin kasvualueen tyypillisten piirteiden ilmentymistä.

Tiettyjen lämpötilojen noudattaminen kypsytyksen aikana on erittäin tärkeää, sillä se vaikuttaa ratkaisevasti aromaattisten vivahteiden vaihtelevuuteen ja polyfenolien laatuun. Tuotantoalueella lämpötilat ovat tyypillisesti lauhkeita. Öisin lämpötila laskee ja tasapainottaa leveyspiirille ominaista kuumuutta. Tämä johtuu tuotantoalueen sijainnista ilmastollisella siirtymävyöhykkeellä sekä mesoilmastollisista seikoista. Yksi merkittävä ilmaston ominaisuus on hyvin runsas auringonpaiste, joka suosii sellaisten rypälemehujen tuotantoa, joiden luonnollinen alkoholipitoisuus on korkea ja joita voidaan näin ollen käyttää ylikypsistä rypäleistä valmistettaviin viineihin.

Maaperän tyypillinen koostumus, rakenne ja/tai kaltevuus edistävät yleensä hyvää veden valumista pois, mikä yhdessä keskitasoisen tai heikon hedelmällisyyden kanssa lisää aromaattisten yhdisteiden pitoisuutta ja viinien hienostuneisuutta.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

— Suurempaa maantieteellistä aluetta koskeva vapaaehtoinen merkintä: ”Andalucía”: alue, joka kattaa suojatun alueen kokonaisuudessaan.

— Pienemmät maantieteelliset yksiköt: säännellään nimenomaisesti osa-aluetta, eri alueita ja rajatun tuotantoalueen kuntia koskevia mainintoja.

Linkki tuote-eritelmään

https://juntadeandalucia.es/export/drupaljda/PC_Sierras_de_Malaga_modificado.pdf

(1) EUVL L 9, 11.1.2019, s. 2.

(2) EUVL L 347, 20.12.2013, s. 671.